Jekk fin-negozju wieħed irid jasal fil-livell li jmiss ta' suċċess, għandu jimmira u jistenna eċċellenza għax inkella jaqa' fil-medjokrità. Dan intqal mid-Direttur Nazzjonali ta' Malta BNI, David Bullock, waqt ir-raba' preżentazzjoni annwali organizzata biex tiċċelebra l-għeluq tal-ħames snin ta' din l-organizzazzjoni ta' business referrals f'Malta. David Bullock tenna l-ħsieb ta' Dr Ivan Misner, il-fundatur ta' BNI (www.bni.com) f'Kalifornja iktar minn 30 sena ilu. "Fl-aħħar ħames snin, kelli l-opportunità li napprezza dejjem aktar il-kwalità eċċezzjonali ta' ħafna mill-membri tagħna hawn Malta. Jekk l-impenn tagħhom biex jiżviluppaw kapitli ta' business referrals b'saħħithom hu daqshekk b'saħħtu, allura mhi l-ebda sorpriża li l-membri ta' Malta BNI huma fost l-aqwa li qed iservu b'mod professjonali lill-klijenti tagħhom billi joffrulhom servizzi ta' livell globali." Hu feraħ lill-membri, u b'mod partikolari lil dawk li rebħu l-unuri, għal dak li nkiseb mit-twaqqif ta' BNI f'Malta matul dawn l-aħħar ħames snin. Bil-filosofija ta' BNI tkun ibbażata fuq 'Givers Gain', is-snin li ġejjin se jaraw lil Malta BNI tikber minn sitt għal għaxar kapitli madwar Malta. Dan biex tgħin lin-negozji Maltin jiksbu iktar suċċess permezz ta' networking effettiv f'Malta u barra. Il-Malta BNI tagħmel parti minn organizzazzjoni internazzjonali ta' negozji mifruxa madwar d-dinja, u bħalissa tiġbor fiha sitt kapitli (chapters) b'membri li bnew relazzjonijiet fit-tul u huma sinċerament impenjati li jgħinu lil xulxin isibu iktar negozju permezz tal-filosofija tal-BNI 'Givers' Gain' u referenzi tan-negozju (business referrals). Il-mira tal-BNI hi li toħloq aktar għarfien dwar il-proċess ta' business referrals. Dan mhux kwalunkwe tip ta' networking, imma networking ibbażat fuq l-iżvilupp ta' relazzjonijiet kummerċjali'. Barra minn hekk, in-network ta' BNI jgħaqqad lill-membri Maltin ma' membri oħra mifruxa f'60 pajjiż madwar id-dinja. Il-preżentazzjoni annwali tirrikonixxi u tiċċelebra l-kisbiet ta' għadd ta' membri ta' Malta BNI. Ir-rebbieħa kienu: Outstanding Ambassador: Carmel Bonello, Adrienne Despott, Stephen Micallef, Gordon Pace Outstanding President: George Bonello, Gordon Pace, Robyn Pratt Outstanding Vice President: Duncan Polidano, Tom van Malderen Outstanding Secretary: Richard Falzon, Anneli Nilsson, Marjo Parascandalo Education Co-ordinator: Mark Azzopardi Outstanding Contribution: James Abela, Dymar Angileri, Chris Cachia, Peter England, Marthese Grech, Peter Mercieca, Ron Mifsud, Martin Parker Outstanding Service: Martin Bonello, Dunstan Magro, Derek Hall Best Attendance: Paul Ellul Most 1-to-1s: Anneli Nilsson, Ann Marie Mangion Most Visitors: Gordhan Mohnani, Gordon Pace Most Referrals: Gordhan Mohnani, Gordon Pace, Enrich Stafrace Most Improved Chapter: Wignacourt Best Chapter: Verdala Exemplary Chapter: De Redin, La Valette Il-BNI toffri lill-membri tagħha l-opportunità li jaqsmu l-ideat, il-kuntatti, kif ukoll l-aktar ħaġa importanti li hi r-riferenzi ta' negozju. Bħalissa hawn sitt kapitli tal-BNI f'Malta. Kull kapitlu hu magħmul minn membri li huma ġenwinament impenjati li jgħinu lil xulxin isibu iktar xogħol u jkabbru n-negozji ta' xulxin permezz ta' networking u referenzi bil-fomm. Is-sitt kapitli – kollha msemmijin għal Gran Mastri – jiltaqgħu nhar ta' Tlieta f'Tas-Sliema u l-Marsa, nhar ta' Erbgħa fin-Naxxar, nhar ta' Ħamis fil-Furjana u nhar ta' Ġimgħa f'San Ġiljan. Bħalissa l-Malta BNI għandha 'l fuq minn 120 membru ġejjin minn setturi u professjonijiet differenti. Iċ-ċerimonja ta' preżentazzjonijiet kienet organizzata minn Carmel Bonello. Aktar tagħrif dwar il-Malta BNI jista' jinkiseb permezz tal-email [email protected] jew bit-telefown 2124 3211.